HOTĂRÂRE nr. 1.176 din 24 septembrie 2008


privind trecerea unor construcții aflate în administrarea Ministerului Internelor și Reformei Administrative din domeniul public al statului în domeniul privat al statului, în_vederea scoaterii din funcțiune și demolării acestora


MONITORUL OFICIAL nr. 673 din 30 septembrie 2008


Având în vedere prevederile art. 2 alin. ( 2) din Hotărârea Guvernului nr. 1.705 / 2006 pentru aprobarea inventarului centralizat al bunurilor din domeniul public al statului, cu modificările și completările ulterioare,


în temeiul art. 108 din Constituția României, republicată, al art. 10 alin. ( 2) din Legea nr. 213 / 1998 privind proprietatea publică și regimul juridic al acesteia, cu modificările și completările ulterioare, și al art. 2 din Ordonanța Guvernului nr. 112 / 2000 pentru reglementarea procesului de scoatere din funcțiune, casare și valorificare a activelor corporale care alcătuiesc domeniul public al statului și al unităților administrativ-teritoriale, aprobată prin Legea nr. 246 / 2001,


Guvernul României adoptă prezenta hotărâre.


Se aprobă trecerea unor construcții aflate în administrarea Ministerului Internelor și Reformei Administrative, situate în municipiul Carei, județul Satu Mare, având datele de identificare prevăzute în anexa nr. 1, din domeniul public al statului în domeniul privat al statului.


Trecerea în domeniul privat al statului a construcțiilor prevăzute la art. 1 se face în_vederea scoaterii din funcțiune și demolării acestora, în condițiile legii.


După scoaterea din funcțiune și desființarea construcțiilor, Ministerul Internelor și Reformei Administrative își va actualiza în mod corespunzător datele din evidența cantitativ-valorică și, împreună_cu Ministerul Economiei și Finanțelor, va opera modificările corespunzătoare în anexa nr. 1 la Hotărârea Guvernului nr. 1.705 / 2006 pentru aprobarea inventarului centralizat al bunurilor din domeniul public al statului, cu modificările și completările ulterioare, referitoare la imobilul identificat cu nr. M.E.F. 102.065, potrivit anexei nr. 2.


Anexele nr. 1 și 2 fac parte integrantă din prezenta hotărâre.


Ministrul internelor și reformei administrative,


Ministrul dezvoltării, lucrărilor publice și locuințelor,


Ministrul economiei și finanțelor,


București, 24 septembrie 2008.


ale construcțiilor care trec din domeniul public al statului și


din administrarea Ministerului Internelor și Reformei Administrative


în domeniul privat al statului și în administrarea


scoaterii din funcțiune și demolării acestora